CELEX: C2004/262/89
Language: et
Date: 2004-10-23 00:00:00
Title: Kohtuasi T-317/04: Taani Kuningriigi 3. augusti 2000. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/47
            
         Taani Kuningriigi 3. augusti 2000. aasta hagi Euroopa Ühenduste Komisjoni vastu
   (Kohtuasi T-317/04)
   (2004/C 262/89)
   Kohtumenetluse keel: taani
   Taani Kuningriik esitas 3. augustil 2000 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on Jørgen Molde, keda abistavad advokaadid Peter Biering ja Kim Lundgaard Hansen.
   Hageja palub esimese astme kohtul:
   
               —
            
            
               tühistada komisjoni 19. mai 2004. aasta otsus, mis puudutab Taani poolt TV2/Danmark'i kasuks võetud meetmeid;
            
         
               —
            
            
               teise võimalusena tühistada komisjoni 19. mai 2004. aasta otsuse, mis puudutab Taani poolt TV2/Danmark'i kasuks võetud meetmeid, artikkel 2;
            
         
               —
            
            
               kolmanda võimalusena tühistada komisjoni 19. mai 2004. aasta otsuse, mis puudutab Taani poolt TV2/Danmark'i kasuks võetud meetmeid, artiklid 2, 3 ja 4;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Vaidlustatud otsusega tunnistas komisjon Taani Kuningriigi poolt TV2/DANMARK'ile ajavahemikus 1995-2000 litsentsitasuna ja muude meetmetena antud abi ühisturuga kokkusobivaks, välja arvatud 628,2 miljoni Taani krooni ulatuses, mis komisjoni arvates on ebaseaduslik riigiabi ja mida Taani Kuningriik peab TV2/DANMARK'ilt tagasi nõudma.
   Taani Kuningriik väidab oma hagi toetuseks, et komisjoni 19. mai 2004. aasta otsus:
   
               —
            
            
               rikub põhilisi menetlusnorme;
            
         
               —
            
            
               on vastuolus EÜ asutamislepingu artikliga 295 riikide poolt antavat abi käsitlevate EÜ asutamislepingu artiklite 87 lõikega 1 ja 86 lõikega 2 ning protokolliga liikmesriikide avalik-õigusliku ringhäälingu kohta, ja
            
         
               —
            
            
               rikub nõukogu määrust nr 659/1999 (1) ja komisjoni direktiivi 80/723. (2)
               
            
         Taani Kuningriik tugineb oma peamise tühistamisnõude toetuseks järgmistele argumentidele:
   
               —
            
            
               rikutud on mõlema poole ärakuulamise põhimõtet, millel on olnud konkreetne mõju valitsuse võimalustele end kaitsta ja avaldanud mõju komisjoni seisukohale;
            
         
               —
            
            
               TV2-le makstud litsentsitasu ega TV2-Fonden'i kaudu (kuni viimase likvideerimiseni 1997. aastal) saadud reklaamitulu ei kujuta selles osas, mis ei pärine riigi ressurssidest, riigiabi EÜ asutamislepingu artikli 87 mõttes;
            
         
               —
            
            
               TV2 omakapitali loomine 1995-2002 on mõistlik soodustus, mis anti TV2 avaliku teenuse osutamise eest ja tegemist pole “üleliigse hüvitusega”, mida võib pidada EÜ asutamislepingu vastaseks riigiabiks;
            
         
               —
            
            
               komisjon eksis üleliigse hüvituse väljaarvestamisel;
            
         
               —
            
            
               isegi kui TV2-le antud rahalised vahendid ületasid avalike teenuste osutamisest saadavat netotulu, ei saa tegemist olla riigiabiga, kuna finantseeringut ei kasutatud tegelikkuses TV2 äriliste tegevuste ristsubsideerimiseks ning see ei saanud seetõttu kahjustada konkurentsi, ja;
            
         
               —
            
            
               kui siiski leitakse, et TV2-le anti abi riigi rahalistest ressurssidest, siis tehti seda kooskõlas erainvestori põhimõttega ja seetõttu ei ole talle riigiabi antud.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1).
   
      (2)  Komisjoni 25. juuni 1980. aasta direktiiv 80/723/EMÜ liikmesriikide ja riigi osalusega äriühingute vaheliste finantssuhete läbipaistvuse kohta (EÜT L 195, lk 35).